Pielikums

**Tehniskā specifikācija**

1. **Vispārējās prasības**
   1. Liftu tehniskā apkope un remonts, kā arī pases un lietošanas dokumentācijas uzturēšana tiek veikta saskaņā ar Ministru kabineta 2010. gada 2. marta noteikumiem Nr. 195 “Liftu drošības un tehniskās uzraudzības noteikumi”, rūpnīcas-izgatavotājas instrukciju un citiem normatīvajiem aktiem.
   2. Izpildītājs apliecina, ka informējis Patērētāju tiesību aizsardzības centru par komercdarbības uzsākšanu, kas saistīta ar kravas un pasažieru liftu tehnisko apkopi.
   3. Izpildītājs liftu apkopē norīko darbiniekus, kam ir tiesības un pieredze veikt bīstamo iekārtu (liftu un pacēlāju) tehnisko apkalpošanu un, sniedzot piedāvājumu, pievieno liftu elektromehāniķa atestāciju apliecinošus dokumentus.
   4. Liftu tehniskās apkopes pakalpojumā jāietver izmaksas par:
      1. apkalpojošā personāla darbu;
      2. lifta apkopes nodrošināšanā izmantotajiem materiāliem un transporta izdevumiem;
      3. diennakts avārijas apkalpošanu.
   5. Lifta tehniskā apkope tiek veikta ar periodiskumu, kādu nosaka lifta lietošanas tehniskā dokumentācija, veicot ierakstus tehniskās apkopes žurnālā. Apkopes laikā veikto darbu atskaiti pievieno ikmēneša darbu pieņemšanas nodošanas aktam.
   6. Izpildītājs nodrošina:
      1. liftu un pacēlāju tehniskās apkopes, avārijas apkalpošanu, liftu sagatavošanu ikgadējai un atkārtotai pārbaudei;
      2. liftu sazemējuma un izolācijas pretestības atbilstības noteikšanu, ar Izpildītāja piedalīšanos pārbaudēs.
   7. Plānoto remontdarbu un tehnisko apkopju izpildīšanas grafiki jāsaskaņo ar Pasūtītāja pārstāvi.
   8. Visi izmantojamie materiāli un detaļas ir jauni un nelietoti. Pieļaujamā liftu dīkstāve pamata mezglu un detaļu nomaiņas gadījumā ir ne vairāk kā 5 (piecas) darba dienas no saskaņošanas brīža ar Pasūtītāju. Pieļaujamā liftu dīkstāve gadījumā, ja rezerves daļas jāsaņem no rūpnīcas, ir ne vairāk kā 15 (piecpadsmit) darba dienas no saskaņošanas brīža ar Pasūtītāju.
   9. Neplānoto remontu izpildi, kad nepieciešama pamata mezglu un detaļu nomaiņa, jāveic pēc papildus vienošanās, saskaņojot ar Pasūtītāju sniedzamo pakalpojumu apjomu un izmaksas.
   10. Izpildītājs atslēdz liftu, ja tiek pārkāpti to drošas ekspluatācijas noteikumi un paziņo par to Pasūtītājam, sagatavojot atbilstošu aktu.
   11. Izpildītājs uztur kārtībā liftu un pacēlāju mašīntelpas, šahtas bedres un lifta iekārtas elektroinstalāciju līdz galvenajam svirslēdzim.
2. **Liftu tehniskās apkopes darbi**
   1. Tehniskā apkope ir liftu mezglu un detaļu pārbaude, tīrīšana, eļļošana un regulēšana.
   2. Apkopes laikā veicami šādi darbi:
      1. mašīntelpas un šahtas bedres tīrīšana;
      2. vadības stacijas aparātu pārbaude, tīrīšana un regulēšana;
      3. mašīntelpas elektroinstalācijas pārbaude;
      4. mašīntelpas apgaismojuma pārbaude un spuldžu nomaiņa;
      5. elektrodzinēja pārbaude;
      6. bremžu ierīču pārbaude, tīrīšana, regulēšana, kabīnes apstāšanās precizitātes regulēšana;
      7. celšanas mehānisma eļļas līmeņa pārbaude un eļļas līmeņa papildināšana;
      8. šahtas elektroiekārtas pārbaude, tīrīšana un regulēšana;
      9. šahtas durvju mehānismu pārbaude, regulēšana un eļļošana;
      10. kabīnes mehāniskā un elektriskā aprīkojuma pārbaude, regulēšana, tīrīšana un eļļošana;
      11. bloku pārbaude un eļļošana;
      12. nesošo un ātruma ierobežotāja trošu tīrīšana, nostiepuma regulēšana, ātruma ierobežotāja slēdža pārbaude;
      13. kabīnes un pretsvara vadotņu pārbaude un eļļošana;
      14. šahtas un kabīnes pogaparātu darbības pārbaude, signalizācijas pārbaude un spuldžu nomaiņa.
   3. Apkopes laikā izmantojami šādi standarta materiāli un rezerves daļas, kuru cena ir jāiekļauj ikmēneša maksā par apkopi:
      1. smērvielas un eļļas;
      2. mazgāšanas līdzekļi;
      3. spuldzes;
      4. drošinātāji;
      5. kabīnes durvju piedziņas atsperes.
   4. Avārijas apkalpošanas kārtība:
      1. pasažieru izlaišanas laiks **30** minūtes un kravas izņemšanas laiks **2** stundas;
      2. tehniskā personāla ierašanās pēc izsaukuma lifta bojājuma gadījumā;
      3. bojājumu konstatēšana, pasažieru evakuāciju no kabīnes un avārijas situācijas novēršana;
      4. sīkāku bojājumu novēršana, kā arī Pasūtītāja īpašu pasūtījumu (cilvēku neuzmanības dēļ šahtā un zem durvīm iekrituši priekšmeti u.t.t) izpilde 24 stundu laikā.
   5. Gadskārtējās pārbaudes veikšana:
      1. veikt liftu un pacēlāju sagatavošanas un apkopes darbus un piedalīties pārbaudē;
      2. negatīva pārbaudes rezultāta gadījumā (ja nav konstatēti ļaunprātīgi bojājumi) atkārtoti sagatavot liftu vai pacēlāju iekārtas ne vēlāk kā 10 dienu laikā par saviem līdzekļiem;
      3. ja Pasūtītājs konstatē lifta defektu, par to tiek paziņots Izpildītājam uz e-pasta adresi un tālruni. Saņemot lifta iekārtas defekta pieteikumu, Izpildītājs nodrošina tehniskā personāla ierašanos un bojājuma novēršanas uzsākšanu ne vēlāk kā 24 (divdesmit četru) stundu laikā pēc pieteikuma saņemšanas vai citā ar Pasūtītāju rakstiski saskaņotā laikā;
      4. atbildīgais darbinieks, kurš koordinēs pakalpojuma izpildi no Pasūtītāja puses – Andis Ragovskis, tālr. 26489800, e-pasts: [andis.ragovskis@rigasveseliba.lv](mailto:andis.ragovskis@rigasveseliba.lv);
      5. tālrunis\_\_\_\_\_\_\_\_\_\_\_\_\_\_\_\_\_\_\_\_\_\_ diennakts avārijas apkalpošanai un pieteikuma saņemšanai.

Finanšu piedāvājums

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  p.k. | **Atrašanās vieta (adrese)** | **Durvju tips** | **Pieturu skaits** | **Celtspēja** | **Reģistrācijas nr. ražotājs** | **Apkopju**  **izmaksas mēnesī (EUR) bez PVN** | **Apkopju izmaksas 24 mēnešu periodā (EUR) bez PVN** |
| 1. | Kaņiera ielā 13, Rīgā.  Pasažieru lifts. | automātiskas | 4 | 720 | KONE MaxiSpace, 9 pers. Reģ. Nr. 4CL023423. Rūpn. Nr. KLA0360 (2011.g.) |  |  |
| 2. | Kaņiera ielā 13, Rīgā.  Pasažieru lifts. | automātiskas | 3 | 480 | KONE MonoSpace, 6 personām, reģ. Nr. 4CL023425. Rūpn. Nr. KLA0361 (2011.g.) |  |  |
| 3. | Spulgas iela 24, Rīgā.  Pasažieru lifts. | automātiskas | 3 | 630 | 630 Hydravlique Direct, 8 personām, reģ. Nr.2 CL018708. Rūpn. Nr. 0147 (1997.g.) |  |  |
| 4. | Sēlpils ielā 15, Rīgā.  Pasažieru lifts. | automātiskas | 3 | 630 | KONE, reģ. Nr. KLA0668. Rūpn. Nr. Reģ. Nr. 7CLO31894, 8 pers. (2017.) |  |  |
| 5. | Kapteiņu ielā 7, Rīgā.  Pasažieru lifts. | automātiskas | 3 | 675 | Schindler Inventio AG, Scondler 3300, 8 pers. Rūpn.Nr. RIX142993054, reģ. Nr.4C4030533. (2016.) |  |  |
|  | **Plānotā summa apkopēm kopā par 24 mēn.:** |  |  |  |  |  |  |

Amatpersona (pretendenta pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

/vārds, uzvārds/ /amats/ /paraksts/

2019.gada \_\_\_.\_\_\_\_\_\_\_\_\_\_\_\_\_\_\_\_